5. ΑΝΑΓΚ.ΝΟΜΟΣ υπ’ αριθ.478 της 16/19 Ιουλ. 1945 Περί διορισμού εις κενάς θέσεις των κατά τας διατάξεις του άρθρ.2 της υπ’αριθ.59 Συντακτικής Πράξεως απολυομένων της υπηρεσίας Δημοσίων υπαλλήλων. Άρθρ.1.-1.Υπάλληλοι ή υπηρέται των εν αρθρ.1 της υπ’ αριθ.59 της 26/27 Ιουν. 1945 Συντακτικής Πράξεως μνημονευομένων υπηρεσιών, οργανισμών, Νομικών Προσώπων κλπ. απολυόμενοι της υπηρεσίας κατά τας διατάξεις του άρθρ.2 της ως άνω Συντακτικής Πράξεως, δύνανται να διορισθώσιν εις κενάς θέσεις των αυτών υπηρεσιών, οργανισμών, Νομικών Προσώπων κλπ. και αν έχωσιν υπερβή το υπό των κειμένων διατάξεων καθοριζόμενον δια τον διορισμόν ανώτατον όριον ηλικίας, εφ’ όσον δεν είχον υπερβή τούτο κατά τον γενόμενον από 28 Απρ.1941 μέχρι και της 17 Οκτ. 1944 αρχικόν διορισμόν των. 2.Οι αυτοί υπάλληλοι ή υπηρέται δύνανται να διορισθώσι κατά τα ανωτέρω εις κενάς θέσεις, και αν δεν εξεπλήρωσαν την στρατιωτικήν αυτών υποχρέωσιν, λόγω του ότι εκπληρούσιν ήδη ταύτην ή δεν εκλήθη εισέτι εις τας τάξεις του στρατού η κλάσις, ην στρατολογικώς ακολουθούσιν. 3.Η διάταξις της παρ.2 του παρόντος άρθρου εφαρμόζεται μέχρι 31 Δεκ. 1945, επεκτείνεται δε και δια τους το πρώτον ήδη διοριζομένους τους ανήκοντας εις τας στρατολογικάς κλάσεις των ετών 1940,1941,1942,1943,1944 και 1945. Σελ.427 Εκκαθάρισις διορισμών και προαγωγών κατοχής 2.Η.β.4-5 Άρθρ.2.-Η ισχύς του παρόντος Νόμου άρχεται από της δημοσιεύσεώς του εις την Εφημερίδα της Κυβερνήσεως. 